संज्ञा स्त्री० [सं०] १. मगर की मादा। मगरी। उ०— पोखरी विशाल बाहुबल वारिचर पीर मकरी ज्यों पकरि कै बदन बिदारिए।—तुलसी (शब्द०)। २. एक प्रकार का वैदिक गीत। ३. चक्की में लगी हुई एक लकड़ी। विशेष—अनुमानतः यह आठ अंगुल की होती है और किल्ले की नोक पर रखकर और उसके दोनों सिरों पर जीती लगाकर जुए से बाँधी रहती है। इस जोती में दोनों ओर छोटी छोटी लकड़ियाँ लगी होती हैं जिनके घुमाने से ऊपर का पाट आवश्यकतानुसार ऊपर उठाया या नीचे गिराया जा सकता है। जब यह ऊपर कर दी जाती है, तब चक्की के ऊपर का पाठ भी कुछ ऊपर उठ जाता है जिससे आटा कुछ मोटा और दरदरा होने लगता है। और जब इसे घुमाकर कुछ नीचे करते हैं, तब पाट के नीते आ जाने के कारण आटा महीन होने लगता है। ४. जहाज में फर्श या खंभों आदि में लगा हुआ लकड़ी या लोहे का वह चौकोर टुकड़ा जिसके अगले दोनों भाग अँकुसे के आकार के होते हैं और जिनमें रस्सा आदि बाँधकर फँसा देते हैं। (लश०)। ५. मछली। उ०—हस स्वेत बक स्वेत देखिए समान दोऊ हंस मोती चुगै बक मकरी की खात है।—सुंदर ग्रं०, भा० २, पृ० ५६५। यौ०—मकरीपत्र, मकरीलेखा=दे० 'मकरिकापत्र'।